open-index/open-wikipedia-markdown huggingface dataset:
לומבנבן

**לוֹמְבֶּנְבֶּן** (באנגלית: **Lombenben,** לפעמים מכונה בטעות מַנַרוֹ על שם מכתש הלוע שלו) הוא הר געש בגובה 1,496 מטרים על האי אמבאה בונואטו. שמות אחרים עבור הר הגעש כוללים את: **הר הגעש אַמְבַּאֶה**, **אַאוֹבַּה** ו**אוֹמְבַּה**.

במרכזו מכתש געשי גדול בשם מנרו (Manaro או Monaro).

## פעילות וולקנית
לומבנבן הוא אחד מהרי געש המסוכנים והפעילים בעולם. ההתפרצות האחרונה נרשמה ב-2017. ישנם שלושה אגמי לוע של מים מתוקים על הר געש, ליד הפסגה. המכתש הפנימי לבדו מכיל 50 מיליון מטרים מעוקבים של מים.

ב-28 בספטמבר 2017 הוכרז פינוי של כ-11,000 איש (כל יושבי האי) על ידי ממשלת ונואטו בשל התפרצות הר הגעש.

## קישורים חיצוניים

## הערות שוליים

קטגוריה:הרי געש
קטגוריה:ונואטו
נוריה ויטל

**נוריה יוליה ויטל** (נולדה ב-14 במרץ 1991) היא שחקנית ישראלית.

## ביוגרפיה
נוריה ויטל נולדה בפרדס-חנה כרכור. בוגרת מגמת תיאטרון בבית הספר הדמוקרטי בחדרה. אחותו הצעירה של השחקן ידידיה ויטל.

ב-2008 השתתפה בסרט הדוקו  "יוסי ויסמין״ סמכרת פסטיבל ״פאקינג דיפרנט תל אביב".

בשנים 2007–2010 גילמה את עלמה בן-עמי בסדרת הנוער "האי" של היוצר גיורא חמיצר.

בשנת 2010 שיחקה בסרט "חמץ" זוכה הדרמה הטובה ביותר בפסטיבל חיפה בבימוי אלון לוי בתפקיד ראשי כאיילה.

בשנת 2016 שיחקה בסרט "90 דקות המלחמה" בתפקיד מדריכה.

בשנת 2023 נישאה לבחיר ליבה עמר תירוש, להם ילדה משותפת.

## קישורים חיצוניים

קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1991
קטגוריה:ישראלים שנולדו ב-1991
בית הכנסת הגדול של ביילסקו

**בית הכנסת הגדול של ביילסקו** או **בית הכנסת של ביליץ** (Bielitz, שמה הגרמני של העיר שהיה בשימוש בעת הקמתו) היה ממוקם בעיר ביליץ, שהייתה לביילסקו בתקופה הסובייטית והפולנית, וכיום חלק מהאיחוד ביילסקו-ביאלה. בית הכנסת שהיה ממוקם ברחוב פרנץ יוזף, ולאחר מלחמת העולם הראשונה ברחוב ה-3 במאי (על שם חוקת 3 במאי 1791) בעיר, נחרב עד היסוד בשואה.

## היסטוריה
מבנה בית הכנסת תוכנן על ידי האדריכלים לודוויג שנה  וקרל קורן (שתכנן גם את בית הכנסת בביאלה הסמוכה) ונבנה בין השנים 1879–1881. הוא תוכנן בסגנון אוריינטלי-מורי  והיו לו שני מגדלי-פינה.

ב-13 בספטמבר 1939 נהרס בית הכנסת עד היסוד בידי כוחות גרמניה הנאצית שפלשו לפולין. היסודות וחלק מהמרתף שרדו ולאחר המלחמה נבנה על מקומו של בית הכנסת מבנה אחר. ב-1991 נקבע שלט זיכרון קטן בפולנית על קיר המבנה.

## קישורים חיצוניים

* תמונות היסטוריות של רחוב ה-3 במאי ובית הכנסת בביילסקו באתר פוטופולסקה 

קטגוריה:בתי כנסת שנחרבו בשואה
קטגוריה:פולין: בתי כנסת
ביילסקו
קרל קורן

**קרל קורן** (בגרמנית: **Carl Korn**; בפולנית: **Karol Korn** 1852, ודוביצה – 20 בינואר 1906, ביילסקו) היה אדריכל ובונה ערים יהודי-גרמני, אשר יחד עם עמנואל רוסט (Rost) ואנדראס ואלצ'וק (Walczok) עיצבו את פני מרכזי הערים ביילסקו וביאלה במאה ה-19.

## קורות חיים
ממוזער|חלקת הקבר המחודשת של בני הזוג קורן
קרפל קורן, כפי שנקרא בעת שנולד, היה בן למשפחה יהודית. הוא השלים את לימודיו באוניברסיטה הפוליטכנית של קרלסרוהה ובאוניברסיטת וינה, ואחר כך עבד כעוזר בבית הספר הטכני של ברן.

ב-1882 ייסד חברת בנייה ואדריכלות שנוהלה לאחר מותו בידי בנו פליקס.

בשנת 1998 נקרא רחוב על שמו בביילסקו-ביאלה, שבה מתגוררת משפחתו גם כיום. במימון המשפחה ועיריית ביילסקו ביאלה שופצה חלקת הקבר של בני הזוג קרל ופאולה קורן בבית הקברות היהודי בביילסקו ביאלה בספטמבר 2009. במרכז הקבר כתובת עברית ובה ציטוט מספר דברי הימים הרומז לבניית בתי כנסת רבים ומפוארים בידי קורן: .

## מבנים מפורסמים שבנה
* תחנת הרכבת המרכזית בביילסקו-ביאלה 
* מלון פרזידנט בביילסקו-ביאלה
* בית הטהרה בבית הקברות היהודי בביילסקו-ביאלה 
בין המבנים המפורסמים שבנה, ישנם כמה בתי כנסת שחרבו בשואה:
* בית הכנסת בביאלה
* בית הכנסת הגדול בביילסקו
* בית הכנסת באושוויינצ'ים (אושוויץ)

## קישורים חיצוניים

* על קרול קורן 

## הערות שוליים

קטגוריה:אדריכלים יהודים גרמנים
קטגוריה:אדריכלים יהודים פולנים
קטגוריה:גרמנים שנולדו ב-1852
קטגוריה:גרמנים שנפטרו ב-1906
אורן יאדגר

**אורן יאדגר** (נולד ב-1 ביוני 1976) הוא שחקן וסטנדאפיסט ישראלי.

## ביוגרפיה
בנעוריו היה חבר בלהקת השכנים של צ'יץ', והיה הראשון שגילם את תפקיד שמואל הנביא במחזמר "דוד", מ-1992 עד 1994. בצבא שירת בתיאטרון צה"ל. הוא בוגר הסטודיו למשחק ניסן נתיב.

## קריירה בטלוויזיה ובקולנוע
בשנת 1987 השתתף ברצועה רואים 6/6 ובשנת 1998 הופיע ברצועה עובר כל גבול. הופיע בסדרה פרנקו וספקטור התארח בפינת הספורט באקזיט. בשנת 2005 הופיע בסרט הקולנוע "ריקי ריקי", השתתף בסרט הסטודנטים מלחמת המלבי בתפקיד ציון ושיחק בסדרה חדר מלחמה.

בשנת 2007 שיחק בסדרה החברים של נאור בתפקיד פיקאסו ושיחק בסדרה מרחק נגיעה בתפקיד אורח בעל החניון. בשנת 2008 שיחק בסרט סוף שבוע בתל אביב בתפקיד שאול ובסדרה לה לה לנד. בשנת 2009 שיחק בסדרה הבורר בתפקיד אורח אמירם.

בשנים 2008-2010 שיחק בסדרת הנוער האי בתפקיד קאיראן, התגלמות השטן ואביה של רומי (רוני הדר). בשנים 2009–2010 השתתף בתוכנית הריאליטי של ניקלודיאון הקרמבויז בתפקיד חבקוק בן ציון / משה שוקי מעשוש. בשנת 2010 שיחק בסדרה חיים אחרים בתפקיד אורח גורו והשתתף בסדרת הנוער מבצע קיפוד בתפקיד רשף.

בשנת 2012 שיחק בסרט הדילרים בתפקיד שאול. בשנת 2014 שיחק תפקיד אורח בסדרה פולישוק בתפקיד טייכמן ובתפקיד אורח בסדרה 70 מיליון סיבות לעושר בתפקיד ימיני וכן שיחק בסרט הסטודנטים עד מתי מאדים בשנת 2060 בתפקיד רס"ל לאוניד.

בשנת 2016 שיחק בתפקיד אורח גילם את מתילדה בסדרת הנוער ״גרעינים״ ששודרה בערוץ הילדים.

בשנים 2017-2018 שיחק בעונות השנייה והשלישית של סדרת הילדים "גינג'י" בתפקיד בראד, ובתפקיד אורח בסדרה "צומת מילר".

בשנת 2019 שיחק בסרט "מראות שבורות".

בשנת 2021 השתתף בסדרת הטלוויזיה ״מלכת היופי של ירושלים״.

## קריירה בתיאטרון
*תיאטרון מלנקי - "אורפיאוס במטרו" (הצגת יחיד)
*תיאטרון הסימטה - "אסקוריאל", "השמשים"
*תיאטרון הנגב - "הביתה"
*תיאטרון הקאמרי - "עד ראייה", "אחורי הקלעים", "עוץ לי גוץ לי", "כובע הקש האיטלקי", "קוויאר ועדשים"
* תיאטרון חיפה - "גבולות", "להיות או לא להיות", "גטו"
* תיאטרון הנדנדה - "חוות החיות"
* תיאטרון מדיטק - "היצור", "אני והציר הצפוני"
* צוותא - מופע בידור "בחברותא"

## פרסים והוקרה
*זוכה מלגת קרן שרת מטעם "קרן התרבות אמריקה-ישראל".
*זוכה פרס "חביב הקהל" בפסטיבל הצגות יחיד במקדוניה עבור הצגת היחיד "אורפיאוס במטרו".
*זוכה פרס שרת התרבות והספורט בתחרות סרטונים "ציון U".

## קישורים חיצוניים

קטגוריה:שחקני קולנוע וטלוויזיה ישראלים
קטגוריה:חברי להקת השכנים של צ'יץ'
קטגוריה:בוגרי תיאטרון צה"ל
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1976
תטא בשדרית

**θ בשדרית** הוא כוכב בולט בקבוצת הכוכבים שדרית עם בהירות נראית מדרגה 2.76, הנמצא במרחק של כ-455 שנות אור ממערכת השמש. למרות בהירותו לא קיבל הכוכב שם בתרבות המערבית, ככל הנראה בשל מיקומו הדרומי שלא מאפשר לצפות בו מאירופה.

## תכונות
θ בשדרית הוא כוכב הסדרה הראשית כחול מסוג ספקטרלי B0 Vp, כלומר הוא מראה ספקטרום חריג מזה הנפלט מכוכבים מסוגו. נראה שהכוכב עשיר בחנקן, צורן וזרחן, אך עני בפחמן. מסתו מוערכת בקצת יותר מ-15 מסות שמש ורדיוסו בלמעלה מ-5 רדיוסי שמש. טמפרטורת פניו היא 31,000 קלווין והוא מאיר בעוצמה של פי 1,300 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול כך שעוצמת הארתו הכוללת היא פי 20,000 מעוצמת ההארה של השמש.

θ בשדרית נמצא בתוך צביר פתוח בשם IC 2602 והוא הכוכב הבהיר ביותר בצביר. אף על פי שהמרחק, המהירות הרדיאלית והתנועה העצמית של θ בשדרית דומות לאלו של שאר כוכבי הצביר, גילו של θ בשדרית מוערך בפחות מ-5 מיליון שנים בעוד שהצביר הוא בן כ-30 מיליוני שנים. ההסבר המקובל לכך ש-θ בשדרית צעיר בהרבה מהצביר שאליו הוא שייך וכן לשכיחות החריגה של יסודות שונים בשכבותיו החיצוניות, הוא של-θ בשדרית יש בן זוג קרוב, שבעבר היה המסיבי מבין השניים והתפתח במהירות גדולה יותר. כאשר אזל המימן בליבתו של בן הזוג, הוא החל להתנפח בדרך להפוך לענק אדום, אך בשל המרחק הקטן בין השניים, עבר החומר משכבותיו החיצוניות של בן הזוג המפותח אל בן הזוג הקטן יותר. כתוצאה מהמעבר הפך התחלפו השניים בתפקידים וכעת הכוכב שהיה הקטן יותר הוא המסיבי והבהיר מבין השניים. מעבר החומר גם העשיר את שכבותיו החיצוניות של θ בשדרית בתוצרי ההיתוך של בן הזוג ומכאן שכיחותם החריגה. בעתיד, כאשר יאזל המימן בליבתו של θ בשדרית, הוא יתנפח לרדיוס גדול מהמרחק בין בני הזוג וחלק מהחומר יחזור אל בן הזוג העמום. למעשה גילו האמיתי של θ בשדרית הוא גדול בהרבה ודומה לגילו של הצביר, אך רוב הזמן הוא היה כוכב פחות מסיבי ומסוג ספקטרלי שונה ורק לפני מספר מיליוני שנים הפך להיות מה שהוא כיום.

מדידות ספקטרוסקופיות של אור הכוכב מראות על שינויים מחזוריים במהירות הרדיאלית שלו ומכך ניתן להסיק על קיומו של אותו בן זוג. מהמדידות ידוע שלבן הזוג מסה סביב מסת שמש אחת, ושהוא מקיף את θ בשדרית במרחק קטן מאוד של כ-4 אלפיות של יחידה אסטרונומית (כ-19 רדיוסי שמש) ובזמן הקפה של 2 ימים, 4 שעות ו-52 דקות. בשל הקרבה הרבה והבהירות הגדולה של θ בשדרית, לא ניתן לזהות את קרינתו של בן הזוג ולכן לא ידועים פרטים נוספים על תכונותיו.

## קישורים חיצוניים
* θ בשדרית באתר של ג'ים קלר
* 

## הערות שוליים

קטגוריה:כוכבי הסדרה הראשית מסוג B
קטגוריה:כוכבים כפולים
קטגוריה:קבוצת הכוכבים שדרית
לי דנגחוויי

**לי דנגחוויי** (בסינית: **李登輝**, פין-יין: Lǐ Dēnghuī; 15 בינואר 1923 – 30 ביולי 2020) היה פוליטיקאי טאיוואני. הוא שימש כנשיא הרפובליקה הסינית וכיו"ר הקוומינטנג (המפלגה הלאומית) בשנים 1988–2000. הוביל את תהליך הדמוקרטיזציה של טאיוואן בתחילת שנות ה-90. לי היה הנשיא הראשון אשר נולד בטאיוואן.

תפקידו הפוליטי המרכזי הראשון של לי היה שר בלי תיק בשנת 1971. בשנת 1978 נבחר לראשות עיריית טאיפיי. בזמן כהונתו של לי כראש עירה, פתר את המחסור החמור במים. בתקופה זו לי מצא חן בעיני הנשיא צ'יאנג צ'ינג-קואו, עד אשר מונה לסגנו בשנת 1984. צ'יאנג נפטר בשנת 1988, ולי נבחר על ידי ועידת המפלגה להחליפו.

בתחילת כהונתו כנשיא, לי נתן ליריביו להחזיק בעמדות כוח בתוך המפלגה. בשנת 1990 הפגינו המונים במדינה למען דמוקרטיזציה. מחאות אלו הצליחו והובילו לבחירות ראשונות במדינה בשנת 1996. לי הפך לנשיא המדינה הראשון שנבחר בבחירות דמוקרטיות, אשר התקיימו ב-23 במרץ 1996. לי ניצח ברוב מוחלט של 54% מהקולות.

בשנת 1992 התקיימה פגישה היסטורית בהונג-קונג בין שני הצדדים של מצר טאיוואן. פגישה זו הולידה מאוחר יותר את המונח "הסכמת 1992" בה הסכימו הצדדים השונים על "סין האחת" - למרות שלטאיוואן וסין יש הבנות שונות ביחס למונח זה.

במהלך שנות נשיאותו שם לי דגש על הלאומיות הטאיוואנית וקידם את יחסי החוץ של המדינה. הוא התנגד לסחר בלתי מוגבל עם הרפובליקה העממית של סין, אם כי התנגד לחרם מוחלט. הוא אף תמך בשינוי השם הרשמי של המדינה מ-"הרפובליקה הסינית" ל-"הרפובליקה של טאיוואן". בשנת 2000 עזב את הנשיאות לאור החוקה שאותה חוקק. לאחר שעזב את תפקידו כנשיא, עבר לי להנהגת המפלגה הדמוקרטית-פרוגרסיבית. בפברואר 2007 הסתייג באופן גלוי מעמדותיו הלאומיות אשר אופיינו לו בעבר.

לאורך כל חייו ניהל לי יחסים חמים מאוד עם יפן. הוא למד בבית ספר יפני, ובני משפחתו שירתו במשטרה ובצבא הקיסריים. אחיו אף נהרג בזמן שירותו בצי הקיסרי היפני במהלך מלחמת העולם השנייה. לי אף אימץ עמדות פרו-יפניות בסכסוך על האיים הבלתי-מיושבים דיאויטאי (Diaoyutai, להם קוראים היפנים איי סנקאקו), בשנת 2012.

מבקריו האשימו אותו בשחיתות, אם כי הוא נוקה לגמרי בבית המשפט העליון של טאיוואן בשנת 2013, לאחר מותו.

לי התחתן בפברואר 1949 ונולדו לו שלושה ילדים. בנו הבכור נפטר בשנת 1982 מסרטן. בסוף שנת 2011 החלים לי ממחלה זו, אך כעבור כמה חודשים אובחן עם שבץ מוחי קל.

נפטר ב-30 ביולי 2020.

## קישורים חיצוניים

* 

## הערות שוליים

קטגוריה:נשיאי הרפובליקה הסינית
קטגוריה:כלכלנים סינים
קטגוריה:אנשי צבא יפנים במלחמת העולם השנייה
קטגוריה:בוגרי אוניברסיטת קורנל
קטגוריה:פרסביטריאנים
קטגוריה:בוגרי אוניברסיטת המדינה של איווה
קטגוריה:ילידי 1923
קטגוריה:טאיוואנים שנפטרו ב-2020
QZSS

ממוזער|עקבה קרקעית של מסלול לוויין QZSS
[ממוזער|אנימציה של QZSS, מסלול [אנלמה "קוואזי זניט/טונדרה"]]
**QZSS **(ראשי תיבות של: **Q**uasi-**Z**enith **S**atellite **S**ystem, ביפנית: ** 準天頂衛星システム**) היא קונסטלציית לווייני ניווט יפנית בעלת ארבעה לוויינים, המשמשים כתמסורת זמן מדויק וכמערכת אוגמנטציה עבור GPS לטובת קליטה לוויינית  ביפן ובאזורים סמוכים. הלוויין הראשון "מישיביקי", שוגר בהצלחה ב-11 בספטמבר 2010. בתחילה, סטטוס מבצעי תוכנן ל-2013. במרץ 2013 משרד הקבינט של יפן הודיע על הרחבה של QZSS משלושה לארבעה לוויינים. החוזה בסך 526 מיליוני דולרים עם מיצובישי אלקטריק לבניית שלושת הלוויינים הושלם עד סוף 2017.

שירותי QZSS בקונסטלציה של ארבעה לוויינים היו זמינים באופן ניסיוני החל מ-12 בינואר 2018, והחלו לפעול באופן רשמי ב־1 בנובמבר 2018. מתוכננת הרחבה של הקונסטלציה לשבעה לוויינים, שתרחיב את יכולות השירות של הלוויינים ותשפר אותן. השיגור של אחד מהלוויינים שיועדו להרחיב את הקונסטלצייה נכשל.
## מסלול
קונסטלציית ארבעת הלוויינים מורכבת מלוויין אחד במסלול גאוסטציונרי ושלושה לוויינים במסלול גאוסינכרוני נטוי שאינו גאוסטציונרי. שלושת הלוויינים הללו נמצאים בהפרש זווית של 120 מעלות אחד מהשני כך ששלושתם נמצאים בהפרשים אחידים. דבר זה מייצר רציפות כיסוי בזווית של לפחות 60 מעלות מעל האופק באזור יפן.

## לוויינים
כל השיגורים עד 2021 בוצעו תוך שימוש במשגר H-IIA ממרכז החלל טנגשימה. משקל הלוויין 4,100-5000 ק"ג.

## קישורים חיצוניים

* 

## הערות שוליים

קטגוריה:מערכות ניווט לווייניות
קטגוריה:תוכנית החלל היפנית
קטגוריה:GPS
הינו Liesse

**הינו Liesse** (באנגלית: **Hino Liesse**) הוא אוטובוס קצר, שיוצר על ידי יצרנית כלי הרכב **[[הינו מוטורס]]** היפנית בין השנים 1995–2011.

## מאפיינים
לדגמי ה- "הינו Liesse" בין 1-2 דלתות צד.

דגמי ה"הינו Liesse" הוגדרו כ"אוטובוס עירוני" וכ"אוטובוס תיירותי".

המנועים שהורכבו על דגמי "הינו Liesse" היו מנועי דיזל מסוג "Hino J05C, J05D".

## דגמים
* KC-RX4JFAA (יוצר משנת 1995)
* KK-RX4JFEA (יוצר משנת 1999)
* PB-RX6JFAA (יוצר משנת 2004)
* BDG-RX6JFBA (יוצר משנת 2007)

### דגמי Liesse II
* משנת 1996 היה זהה לדגם "Toyota Coaster"
* KC-HZB/HDB/BB40/50  (יוצר משנת 1996)
* KK-HZB/HDB/BB40/50  (יוצר משנת 1999)
* PB-XZB40/50  (יוצר משנת 2004)
* BDG/PDG-XZB40/50  (יוצר משנת 2007)

## תמונות

קובץ:SougouKikakuCorp 455.jpg| הינו Liesse
קובץ:Aizu-bus-113.jpg | הינו Liesse
קובץ:Chiba Rainbow Bus 130 Kamagaya City Kikyo East Line.jpg | הינו Liesse
קובץ:DaiichiTaxi Hiroshima Pref 1418.jpg | הינו Liesse
קובץ:Green Bus G-101-rear.jpg | הינו Liesse
קובץ:Japan WakiAiaiBus104R106CRM.jpg | הינו Liesse


קובץ:Sanyo Jidosha (Tokyo) Liesse 2 XZB70.jpg | הינו Liesse II
קובץ:HINO LIESSE II front.JPG | הינו Liesse II
קובץ:Nikko Kanko Bus 507 ANA Liesse2.jpg | הינו Liesse II
קובץ:シティライナーおおた RX2.jpg  | הינו Liesse II
קובץ:Ashikita Town School bus.JPG  | הינו Liesse II
קובץ:Hino Liesse II 103.JPG | הינו Liesse II


## ראו גם
* הינו פונקו
* הינו HS3KRK

## לקריאה נוספת
*  מכירת דגמי הינו Liesse (Used HINO LIESSE - Japanese Used Cars | CardealPage )
* הינו Liesse דגם RX4J

## קישורים חיצוניים

* הינו Liesse (3:14 דקות), יוטיוב

## הערות שוליים

Liesse
קטגוריה:כלי רכב שהושקו ב-1995
קטגוריה:כלי רכב יפניים
גוטהרד דויטש

הרב **גוטהרד דויטש** (בגרמנית: **Gotthard Deutsch**, שמו הפרטי מאוית גם: **Gottard**; 31 בינואר 1859 – 14 באוקטובר 1921) היה חוקר ההיסטוריה של עם ישראל.

## ביוגרפיה
נולד בשם **אליעזר דויטש** בקאניץ שבמוראביה, האימפריה האוסטרית (כיום דולני קואוניצה  בצ'כיה), בנם של אליס לבית וינר ושל יששכר (ברנהרד) דויטש, סוחר. משחר ימיו כינה את עצמו **גוטהרד** (מילולית: "אומץ האל"), כגִרמון של שמו היהודי. באוקטובר 1876 נכנס ללמוד בבית המדרש לרבנים בברסלאו, שם הושפע מההיסטוריון היהודי הנודע היינריך (צבי) גרץ, שנמנה עם צוות מורי בית המדרש. במקביל השלים לימודים אקדמיים והוכתר כדוקטור להיסטוריה באוניברסיטת וינה. הוא נרשם לקורס בתלמוד שהעביר אייזיק הירש וייס וקיבל גם הדרכה בחקר המדרש מווייס ומאדולף ילינק. בתום לימודיו נסמך לרבנות בידי וייס.

לאחר מספר שנים בהוראה ותפקיד רבני קצרצר בברנו שבמוראביה ובמוסט שבבוהמיה, מאס דויטש ברבנות וחיפש לעצמו סביבה אקדמית. במאי 1888 נישא להרמינֶה בָּכר (1869–1943), ולזוג נולדו שלושה בנים ושתי בנות (אחת מהן היא נעמי דויטש ).

ב-1891 היגרו בני הזוג לארצות הברית לפי הזמנתו של הרב יצחק מאיר וייז, מחלוצי התנועה הרפורמית ביהדות ארצות הברית, כדי להתמנות כמופקד הקתדרה להיסטוריה יהודית ופילוסופיה בהיברו יוניון קולג' שבסינסינטי, אוהיו. לאחר 11 שנות הוראה התמנה דויטש לדקאן המוסד, ולאחר מותו של הרב הרפורמי משה מילצינר  בפברואר 1903 שימש נשיא המוסד בפועל במשך עשרה חודשים.

לצד תפקידיו האקדמיים והחינוכיים, הקדיש דויטש חלק ניכר מזמנו לעריכת האנציקלופדיה היהודית בשפה האנגלית (1901–1906), שלה תרם ערכים רבים והיה אחד מכותביה העיקריים. כן עמד בראש הוועידה המרכזית של רבני אמריקה  שנוסדה בידי יצחק מאיר וייז.

במהלך מלחמת העולם הראשונה איבד דויטש ממעמדו הציבורי. באהבתו לגרמניה ולתרבות הגרמנית, תמך במדיניות הנייטרליות של הנשיא וודרו וילסון וחבר למועצה העממית האמריקאית לדמוקרטיה ושלום . עם גבור ההיסטריה האנטי-גרמנית ובמיוחד עם הצטרפות ארצות הברית למלחמת העולם הראשונה, מצא דויטש את עצמו מבודד מחבריו וחשוד בעיני רבים, מצב שהגיע לשיאו בפשיטת סוכנים פדרליים ובלשים מקומיים על מטה המועצה. בתקופה זו, בעת הליך התאזרחות של חברו, סירב דויטש לענות לשאלה "מי היית רוצה שינצח במלחמה הזו?". פעילותו והפרסום השלילי בעיתונות שגררה בעקבותיה העמידה אותו במצב לא נוח, בלשון המעטה, ובלי תמיכת חבריו ותלמידיו שהיו מרבניה המובילים של התנועה הרפורמית בארצות הברית, היה מאבד גם את משרתו.

הוא נפטר בביתו בסינסינטי, אלפים מילאו את בית ההלוויות בעת הלווייתו, יהודים ולא יהודים, רפורמים וקונסרבטיבים, שבאו לחלוק לו כבוד אחרון.

## קישורים חיצוניים

* 
* 
* רשימת הערכים שנכתבה בידי גוטהרד דויטש באנציקלופדיה היהודית
* 
* 
* 

קטגוריה:בוגרי בית המדרש לרבנים בברסלאו
קטגוריה:רבנים צ'כים
קטגוריה:מהגרים מאוסטריה לארצות הברית
קטגוריה:רבנים רפורמים אמריקאים
קטגוריה:היסטוריונים יהודים אמריקאים
קטגוריה:חוקרי תולדות עם ישראל
קטגוריה:סגל היברו יוניון קולג'
קטגוריה:סגל אוניברסיטת שיקגו
קטגוריה:אמריקאים ממוצא צ'כי-יהודי
קטגוריה:מנהיגים דתיים בסינסינטי
קטגוריה:עורכי האנציקלופדיה היהודית
קטגוריה:עורכי אנציקלופדיה אוצר ישראל
קטגוריה:אמריקאים שנולדו ב-1859
קטגוריה:אמריקאים שנפטרו ב-1921
רז שכניק

**רז שֶכְניק** (נולד ב-28 באפריל 1971) הוא עיתונאי ואיש תקשורת ישראלי.

## ביוגרפיה
גדל בראשון לציון. השתתף כילד בפסטיבל שירי ילדים מספר 8 וביצע את השיר "לא רוצה לישון". למד בבית הספר היסודי "עין הקורא", ואת לימודיו התיכוניים עשה בבית הספר לקציני ים עכו במגמת אלקטרוניקה. בצבא שירת בסטי"ל אח"י חיפה כטכנאי מערכת נשק. במילואים צורף לצוות הווי חיל הים כמנהל מוזיקלי, זמר ושחקן.

את הקריירה בתקשורת החל כעוזר שדר ספורט ברשות השידור, שם עבד לצד מאיר איינשטיין. ב-1994 הצטרף ככתב ספורט לעיתון "ידיעות אחרונות", סיקר בין השאר את קבוצות מכבי שעריים בכדורגל ומכבי רמת גן בכדורסל והחל לערוך במוסף. ב-1996 מונה לעורך במוסף "ממון" וערך את המגזין השבועי.
בשנת 1998 החל לכתוב במוסף "7 לילות" ובין השאר ערך ראיון מעורר הדים עם חברי להקת הדג נחש שהצהירו אז כי יסרבו לעשות מילואים. ב-2004 מונה לכתב המדיה והתרבות של "ידיעות אחרונות" ושלוש שנים מאוחר יותר מונה גם לכתב המוזיקה בעיתון. כיום מכהן גם כסגן עורך מוסף "ממון", פרשן במוסף הספורט של העיתון ובעל טור אישי באתר ynet.

לאורך הקריירה חשף את פרשת הכדורים הפסיכיאטריים בתוכנית "האח הגדול" ואת פרשת הטיפולים הפסיכיאטריים של אילן רבינוביץ' (יחד עם העיתונאית גבי בר חיים), את פרשת שרון גל, מאבק הירושה על עיזבונו של דודו טופז, ההתעמרות במתמודד בן יהב נבט בתוכנית "הישרדות", פרשת השיר הפיקטיבי שהתקבל לפלייליסט של רשת ג', הניסיון למנות את ציפי פינס למנכ"לית הבימה, פרישתו המפתיעה של חיים יבין מהערוץ הראשון, פרישתה של מיקי חיימוביץ' מהגשת חדשות, עזיבתו של יעקב איילון את ערוץ 10, עזיבתו של יאיר לפיד מאולפן שישי לפוליטיקה, הניסיון של שרת התרבות מירי רגב להתערב בנעשה בגלגלצ וכן את הגעתו ההיסטורית של פול מקרטני להופעה בישראל בספטמבר 2008.

שכניק עמד מאחורי ראיונות מדוברים כמו זה של ג'קו אייזנברג (עם רביב גולן) לאחר זכייתו ב"כוכב נולד", הראיון עם אייל גולן בעקבות פרשת משחקי חברה, הראיון עם מרגלית צנעני לאחר מעצרה - וכן הראיונות עם יהודה פוליקר, צדי צרפתי, שי גבסו והראל סקעת שבהם יצאו מהארונות.

ברדיו: שידר בתוכנית הכדורגל של רדיו ללא הפסקה בשנים 1995–1996, הגיש ברדיו תל אביב תוכנית אקטואליה שבועית יחד עם אטילה שומפלבי. כיום מגיש את התוכנית השבועית "אלבומי המופת" ברדיו 103FM.

בשנת 2009 נודע כי היה ברשימת המותקפים העתידית של דודו טופז. נמנה בשנים האחרונות ברשימת 100 המשפיעים בתקשורת של העיתון "גלובס".

היה נשוי ללילך גליקסמן ולהם ילד משותף.

## קישורים חיצוניים

* צלילי מופת - תוכניתו של רז שכניק ברדיו 103FM

קטגוריה:עיתונאים ישראלים
קטגוריה:עיתונאי ספורט ישראלים
קטגוריה:סגל ידיעות אחרונות
קטגוריה:בוגרי בית הספר לקציני ים עכו
קטגוריה:סגל 103fm
קטגוריה:ישראלים שנולדו ב-1971
נחש מים צפוני

**נחש מים צפוני** (שם מדעי: *Nerodia sipedon*) הוא מין של נחש לא-ארסי ממשפחת הזעמניים מתת-משפחת נחשי המים החי באמריקה הצפונית. הוא קרוב רחוק של נחש המים האירופי אך שייך לסוג אחר.
## מאפיינים
אורכם הממוצע של נחשי המים 81 ס"מ בנקבות ו-69 ס"מ בזכרים אך התגלו פרטים באורך 135 ס"מ. משקלו הממוצע 80-150 גרם. הנחש בעל גוף אפור עד צהוב ומפוספס בפסים חומים אנכיים. הראש גדול ובעל עיניים גדולות ירוקות ולסתות בולטות ועגלגלות הנמצאות מתחת העיניים. לנחשים אלה אין שיני ארס אך השיניים שלהם חזקות ויכולות ללפות את הטרף חזק. במראהו הוא מזכיר את המין הארסי מוקסין המים שחי באותם מקומות.

הנחש הוא שחיין מקצועי האורב לטרף בביצות ובשולי בריכות ואגמים באמריקה מדרום אונטריו ודרום קוויבק לטקסס ופלורידה וכן לקליפורניה. זהו טורף זריז התופס טרף מהמארב וניזון מדגים קטנים, צפרדעים, סלמנדרות, סרטני נהרות, יונקים קטנים וציפורים. הוא גם יטרוף נחשים אחרים.

נחשים אחרים כמו עכסנים, מוקסין המים, אליגטורים, פומות, שועלים, ראקונים, בואשים ועופות דורסים הם טורפיו הטבעיים.

## מיון
מין זה כולל, נכון למאי 2025, 4 תת-מינים.
* סוג *Nerodia*
** מין **נחש מים צפוני** (*Nerodia sipedon*)
*** תת-מין *Nerodia sipedon insularum*
*** תת-מין *Nerodia sipedon pleuralis*
*** תת-מין *Nerodia sipedon sipedon*
*** תת-מין *Nerodia sipedon williamengelsi*

## קישורים חיצוניים

## הערות שוליים

ממוזער|500px|מרכז|נחש מים שוחה

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:נחשי מים
קטגוריה:ארצות הברית: זוחלים
קטגוריה:בעלי חיים שתוארו ב-1758
אמנון בס פרפרי

**אמנון בס פרפרי** (שם מדעי: *Cichla ocellaris*) הוא דג טורף ממשפחת האמנוניים החי באמריקה הדרומית באגן האמזונאס בנהרות אסקיבו, מארוני וריו ברנקו אך הופץ על ידי האדם לפלורידה, הוואי ופנמה. הוא קרוב משפחתו של אמנון בס טווסי ויכול להכליא עמו.

דג זה מגיע לאורך 74 ס"מ והוא בעל צבעים ירוקים בולטים המפוספסים בשחור בצורה משולשת והזנב גדול ומעט אדמדם. בקצה הזנב ישנו כתם דמוי-עין.

זהו דג טורף החי במים העכורים של האמזונאס. הוא ניזון מחרקים, סרטנים ובעיקר מדגים אחרים שהוא צד במהירות.

## קישורים חיצוניים

קטגוריה:בעלי חיים שתוארו ב-1801
קטגוריה:אמנוניים
קטגוריה:ברזיל: דגי מים מתוקים
קטגוריה:דגי האמזונאס
קטגוריה:טקסונים שתוארו בידי יוהאן גוטלוב שניידר
קטגוריה:טקסונים שתוארו בידי מרקוס אליעזר בלוך
ולרי אספוב

**ולרי גריגורייביץ' אספוב** (ברוסית: **Валерий Григорьевич Асапов**; 1 בינואר 1966 - 24 בספטמבר 2017) היה גנרל-לייטננט בכוחות המזוינים של הפדרציה הרוסית.

## ביוגרפיה
נולד בכפר קונסטנטינובקה שבמחוז קירוב. בשנת 1983 התקבל ללימודים בבית הספר לקציני חיל הצנחנים בעיר ריאזן. בשנת 1987 סיים את הלימודים והועלה לדרגת סגן. שירת בדיוויזיה המוצנחת מס' 76. בשנת 1994-1995 שירת בכוח שמירת השלום הרוסי בגאורגיה. בשנת 1996 נטל חלק במלחמת צ'צ'ניה הראשונה. נפצע קשה בקרבות בעיר גרוזני. 

בשנים 2000-2002 שירת שוב בכוח השלום הרוסי באבחזיה. בשנים 2003 - 2004 השתתף במלחמת צ'צ'ניה השנייה כסגן מפקד דיוויזיה מוצנחת.

בשנת 2013 הועלה לדרגת גנרל מיור ומונה לתפקיד סגן מפקד הארמייה ה-5 שמוצבת באזור המזרח הרחוק הרוסי. 

בשנת 2015 הועבר לשרת בדרום רוסיה. לפי מקורות אוקראינים שהה ולרי אספוב במזרח אוקראינה מאוגוסט 2015 עד לתחילת 2016. לטענתם באותה תקופה פיקד אספוב על כוחות הבדלנים הרוסים באזור דונצק. 
ביוני 2016 הועלה לדרגת גנרל-לייטננט - המודיעין האוקראיני טוען כי הועלה בדרגה כהוקרה על תפקודו בקרבות של הבדלנים הרוסים עם הצבא האוקראיני.

לפי משרד ההגנה של רוסיה, הוא נהרג במתקפת פצצות מרגמה של פעילי המדינה האסלאמית על מפקדתו באזור דיר א-זור שבסוריה, שם שהה במסגרת המאמץ הרוסי במלחמת האזרחים בסוריה. לפי פרסומי משרד ההגנה הרוסי, הגדרת תפקידו של הגנרל אספוב בסוריה הייתה ראש קבוצת היועצים הצבאיים הרוסיים בסוריה.

בתפקידו האחרון היה מפקד הארמייה החמישית  של כוחות היבשה הרוסיים ומעט לפני מותו פיקד בפועל על קורפוס התקיפה החמישי שהוקם בסוריה בסיוע רוסי נרחב.

## קישורים חיצוניים

* גנרל רוסי נהרג בהפצצת מחבלים בסוריה, באתר סוכנות הידיעות רוסיה היום 

קטגוריה:מעוטרי גיבור הפדרציה הרוסית
קטגוריה:אנשי צבא סובייטים
קטגוריה:גנרלים בכוחות המזוינים של הפדרציה הרוסית
קטגוריה:מעוטרי עיטור ההצטיינות למען המולדת
קטגוריה:בוגרי האקדמיה הצבאית של המטה הכללי
קטגוריה:המעורבות הרוסית במלחמת האזרחים בסוריה: יחידות, ארגונים ואישים
קטגוריה:רוסים שנולדו ב-1966
קטגוריה:רוסים שנפטרו ב-2017
Lay It All on Me

**Lay It All on Me** (בעברית: **הנח הכול עלי**) היא שיר שבוצע על ידי להקת הדראם נ' בייס הבריטית רודימנטל. בשיר משתתף גם כאורח הזמר הבריטי אד שירן. השיר הוקלט עבור האלבום השני של רודימנטל, We Are Generation. ב-24 בספטמבר 2015, הלהקה ביצעה לראשונה את השיר ב-BBC רדיו 1. השיר היה זמין להורדה דיגיטלית למחרת.

## הופעות במצעדים
ב-17 באוקטובר 2015, נכנס השיר לראשונה לבילבורד הוט 100 במקום ה-96, והפך לשיר הראשון של הלהקה שנכנס למצעד זה. כמו כן, הגיע השיר למקום ה-16 במצעד הסינגלים הבריטי, ונהיה לשיר השמיני של הלהקה שהגיע ל-40 הראשונים באותו מצעד. בשבוע שלאחר מכן, הגיע לשיא חדש במקום ה-15, ועד כה, שיאו במצעד הוא במקום ה-12.

## וידאו קליפ
הקליפ הרשמי של השיר הועלה לערוץ היוטיוב של רודימנטל ב-6 בנובמבר 2015.

## מיקומי שיא

## קישורים חיצוניים

## הערות שוליים

קטגוריה:שירי רודימנטאל
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:וידאו קליפים שבוימו על ידי אמיל נאוה
קטגוריה:וידאו קליפים בשחור-לבן
קטגוריה:שירים שנכתבו על ידי ג'ייקוב מנסון
סכר קריבה

**סכר קריבה** הוא סכר קשת הידרואלקטרי, האוגר את מי נהר הזמבזי ובנוי בתוך נקיק קריבה, על גבול זמביה וזימבבואה. הסכר נבנה בשנים 1955–1959, גובהו 128 מטרים ואורכו 579 מטרים. בצידי הסכר מותקנות שתי טורבינות לייצור חשמל, המייצרות יחד כ-6,400 ג'יגה-וואט בשנה.

הסכר יוצר את אגם קריבה, שאורכו המרבי מגיע לכ-280 קילומטרים.

סכר קריבה בנוי תוכנן על ידי המהנדס הצרפתי אנדרה קווין ונבנה על ידי חברת "אימפרסיט" האיטלקית. הסכר נחנך באופן רשמי על ידי אליזבת, המלכה האם ב-17 במאי 1960. בניית הסכר הצריכה העברת מקום מגוריהם של כ-57 אלף בני שבט הטונגה.

הסכר מספק 2,010 מגה וואט לזמביה וזימבבואה, כאשר לכל אחת מהמדינות תחנת כוח בצד הצפוני והדרומי של הסכר בהתאמה. התחנה הצפונית של זמביה פועלת מאז 1976, בדצמבר 2013 הושלם פרויקט הרחבה של התחנה. התחנה הדרומית של זימבבואה פועלת מאז 1960. בנובמבר 2013 הודיע שר האוצר של זימבבואה פטריק צ'ינאמסה על הרחבת תחנת הכוח הדרומית במיזם במימון סיני.

## קישורים חיצוניים

* 

קטגוריה:אפריקה: סכרים
אביבית בר זוהר

**אביבית בר זוהר** (נולדה ב-11 במאי 1982) היא אשת עסקים וידוענית ישראלית. היא התפרסמה בעקבות השתתפותה בעונה הרביעית והתשיעית של תוכנית המציאות "האח הגדול".

## ביוגרפיה
נולדה בשם "אביבית זריבי" למשה ואתי, יוצאי מרוקו ותוניסיה, ולה חמישה אחים. היא גדלה בבית מסורתי-דתי במזכרת בתיה. בהמשך, עברה המשפחה לרחובות. אמה עבדה כגננת ואביה, כקבלן בניין, עד שנפצע לאחר שנפל מפיגום, ואז שקעה משפחתה בחובות. לדבריה, בכיתה י"א היא עברה לבית ספר תיכון חילוני, ובהמשך זכתה לתואר "מלכת החן של רחובות, יבנה, נס־ציונה והסביבה". שירתה בצה"ל כפקידה פלוגתית בחטיבת גולני.

בתחילת דרכה, הייתה בר זוהר דוגמנית שהצטלמה לקמפיין של ערוץ אגו, כ"נערת אגו" לחודש ינואר.

עיקר פרסומה הגיעה בזכות השתתפותה בעונה הרביעית של "האח הגדול" ב-2012, ששודרה בערוץ 2 של קשת, בה הודחה לפני הגמר. בעקבות זאת החלה להשתתף בתוכניות טלוויזיה שונות: בתפקיד ראשי בעונת ה-VIP של הדוקו-ריאליטי "מה שקורה באילת" בערוץ 24, בתפקידי אורח בתוכניות שונות כמו "מחוץ לחוק", בתוכנית המציאות התיעודית "איט גירלז" ששודרה בערוץ HOT בידור ישראלי, ובתוכנית "אחי נדבר בבית".

ב-2018 היא השתתפה בקמפיין למותג דורקס. באותה שנה היא השתתפה שוב, הפעם בעונה התשיעית של "האח הגדול" ברשת 13, תחילה כדיירת זמנית, אבל מאוחר יותר בזכות הצבעות הקהל חזרה לבית כדיירת קבועה ביחד עם אדל בספלוב. היא העפילה לגמר, וזכתה במקום השלישי.

החל משנת 2018 החלה בר זוהר להרצות לנשים על העצמה נשית, זוגיות, ביטחון עצמי ויחסים.

בשנת 2018, שיחקה בתפקיד עצמה בעונה השנייה של הסדרה "לצבי יש בעיה" ברשת 13.

בשנת 2020 השתתפה בעונה השנייה של סדרת הטלוויזיה "מלכות". בנוסף ב-2020, ב"האח הגדול" עונה 11 על תקן "האחות הדיגיטלית" ("הדיירת אביבית"), הוחלפה עדן פינס בבר זוהר.

בשנת 2021 השתתפה בתוכנית המציאות התיעודית "יס מן" ששודרה ב־yes.

כיום, לבר זוהר יש חברה קוסמטיקה.

### חיים אישיים
בר זוהר חולה מגיל 4 בקדחת ים-תיכונית משפחתית.

בינואר 2020 עברה להתגורר עם אמה ברחובות. בדצמבר אותה שנה, פורסם כי עברה להתגורר זמנית בקראון פלאזה תל אביב ומגיעה לביתה ברחובות באופן חלקי.

לבר זוהר היה סכסוך מתוקשר עם משתתפת התוכנית "האח הגדול" ליהיא גרינר. בעקבות ההכנות לחתונה של גרינר צולמו לתוכנית ריאליטי אינטרנטית, ששודרה באתר mako. בר זוהר טענה שגורשה מהחתונה בבושת פנים. באוגוסט 2013 הגישה בר זוהר תביעת לשון הרע נגד גרינר על סך 300 אלף ש"ח, בעקבות דבריה של גרינר שבר זוהר צריכה להיות מיוצגת בסוכנות לנערות ליווי. התביעה הסתיימה בפשרה שבה התחייבה גרינר להתנצל ולשלם לבר זוהר פיצוי בסך 17 אלף ש"ח.

ב-2016 דווח בתקשורת הישראלית שהכדורגלן האיטלקי מריו באלוטלי היה במערכת יחסים עם בר זוהר, אך לאחר כמה שבועות היא סיפרה שבאלוטלי הפעיל עליה אלימות פיזית ומילולית. בהמשך, בר זוהר הגיעה לתחנת המשטרה במילאנו כדי להגיש תלונה נגדו. בדצמבר 2022 בר זוהר התארסה לבן זוגה, קווין צרפתי, אך ביולי שלאחר מכן, השניים נפרדו.

## קישורים חיצוניים

* 
* 
* 
* 
* 
* 

## הערות שוליים

קטגוריה:מתחרי האח הגדול (ישראל)
קטגוריה:משתתפי מה שקורה באילת
קטגוריה:משתתפי יס מן
קטגוריה:בלוגריות ישראליות
קטגוריה:רחובות: אישים
קטגוריה:אישים ממוצא יהודי-מרוקאי
קטגוריה:אישים ממוצא יהודי-תוניסאי
קטגוריה:ישראליות שנולדו ב-1982
קטגוריה:ישראלים שנולדו ב-1982
אגם אוהרה

**אגם אוהרה** (באנגלית: **Lake O'Hara**) הוא אגם שגובהו 2,020 מטרים מעל פני הים, בהרי הרוקי הקנדיים, בשטח הפארק הלאומי יוהו, בפרובינציית קולומביה הבריטית שבקנדה, בצד המערבי קו פרשת המים של אמריקה. מימי האגם נשפכים לנחל קאטארקט (Cataract Brook).
ניתן להגיע אל האגם באמצעות שירות אוטובוסים המופעל על ידי רשות הפארקים של קנדה או בהליכה לאורך כביש שאורכו 11 קילומטרים, ועליה של כ-500 מטרים.

האזור ידוע בנופו וכן במסלולי הטיול בעלי הנוף האלפיני. מטיילים הולכים לרוב בשבילים בעלי הנוף האלפיני. מבקרים לעיתים קרובות מטפסים בשבילים העולים מאגם אוהרה ומגיעים לאגם אואסה ולאגם אופאבין.

## היסטוריה ומקור השם
האגם והעמק בו הוא מצוי קרוי על שם קולונל רוברט או'הרה, אירי מהעיר דריהויל, ממחוז גאלווי שבאירלנד, שהתרשם מהאזור כל כך עד שחזר לחקור אותו פעמים רבות. או'הרה שמע על האזור מהממפה ג'יי. ג'יי מקארתור, מטעם ממשלת קנדה, אשר מיפה את האזור לראשונה בשנת 1887, בעת שערך מיפוי האזור עבור הרכבת הקנדית פסיפית. האיגוד האלפיני הקנדי קיים בסמוך לאגם את מחנה טיפוס ההרים הראשון שלו בשנת 1909, ובשנת 1911 הפך האזור פופולרי עד שהצדיק הקמת בקתת מטיילים בסמוך לאגם, ובהמשך בשל הפופולריות של האתר הוקמו בקתות נוספות בשנת 1919, ובשנים 1925 - 1926 הוקמה אכסניית אגם אוהרה לחופי האגם.

## גלריית תמונות

תמונה:Lake O'Hara - panoramio - Jack Borno.jpg
תמונה:Lake O'Hara - panoramio (3).jpg
תמונה:Lake O'hara - panoramio.jpg
תמונה:Lake O'Hara Resort - panoramio.jpg


## קישורים חיצוניים

* מועדון המטיילים של אגם אוהרה
* דף אגם אוהרה - באתר פרובניציית קולומביה הבריטית

## הערות שוליים

אוהרה
קטגוריה:הפארק הלאומי יוהו
מארי אסטריד, נסיכת לוקסמבורג

**מארי אסטריד, נסיכת לוקסמבורג** (ובשמה המלא **מארי אסטריד מלוקסמבורג, ליליאן שארלוט לאופולדינה וילהלמינה אינגבורג אנטוניה/אנטוינטה אליזבת אן/אנה אלברטה פון הבסבורג-לותרינגן**, בלוקסמבורגית: **Marie-Astrid vu Lëtzebuerg, Liliane Charlotte Léopoldine Wilhelmine Ingeborg Antonia/Antoinette Élisabeth/Elisabeth Anne/Anna Alberte/Alberta von Habsburg-Lothringen**; נולדה ב-17 בפברואר 1954), היא בתו הגדולה של ז'אן, הדוכס הגדול של לוקסמבורג.

## ביוגרפיה
מארי אסטריד נולדה ב-17 בפברואר 1954 בטירת בצדורף, לז'אן, הדוכס הגדול של לוקסמבורג ולז'וזפין שארלוט, נסיכת בלגיה, בתם של לאופולד השלישי, מלך הבלגים ואסטריד, נסיכת שוודיה. מארי אסטריד התחנכה בלוקסמבורג ובבלגיה, ובשנת 1977 סיימה את לימודיה והוסמכה כאחות מוסמכת.

בשנות ה-70 יצאו שמועות כי מארי אסטריד אמורה להתחתן עם צ'ארלס, נסיך ויילס, אולם ההצעה לא יצאה אל הפועל, ובתקשורת הבריטית היו שטענו כי האפיפיור פאולוס השישי סירב לאשר את הנישואים, על אף שהם לא התקיימו בעקבות חוק ההסדר 1701.

החל משנת 1970 מכהנת מארי אסטריד כנשיאת הצלב האדום למען הנוער בלוקסמבורג.

## משפחתה
ב-6 בפברואר 1982 התחתנה מארי אסטריד עם קרל כריסטיאן, ארכידוכס אוסטריה, ממנו נולדו לה 5 ילדים:
* מארי כריסטין, ארכידוכסית אוסטריה (נולדה ב-1983), התחתנה עם רודולף, רוזן לימבורג-שטירום
* אימרה, ארכידוכס אוסטריה (נולד ב-1985), התחתן עם קתלין אליזבת ווקר
* כריסטוף, ארכידוכס אוסטריה (נולדה ב-1988), התחתן עם אדלייד מארי ביאטריס דראפה-פריש
* אלכסנדר, ארכידוכס אוסטריה (נולד ב-1990)
* גבריאלה, ארכידוכסית אוסטריה (נולדה ב-1994)

## אילן יוחסין

## קישורים חיצוניים

## הערות שוליים

קטגוריה:בית בורבון
קטגוריה:נסיכות לוקסמבורגיות
קטגוריה:אחיות
קטגוריה:ילידות 1954
קרל כריסטיאן, ארכידוכס אוסטריה

**קרל כריסטיאן, ארכידוכס אוסטריה** (ובשמו המלא: **קרל כריסטיאן מריה אנה רודולף אנטון מרקוס ד'אביאנו פון הבסבורג-לותרינגן, ארכידוכס אוסטריה, נסיך הונגריה, קרואטיה ובוהמיה**, בגרמנית: **Carl Christian Maria Anna Rudolph Anton Marcus d'Aviano, Erzherzog und Prinz von Österreich, Prinz von Ungarn, Kroatien, und Böhmen**  נולד ב-26 באוגוסט 1954) הוא בן אצולה בלגי-אוסטרי, ונכדו של קרל הראשון, קיסר אוסטריה.

## ביוגרפיה
קרל כריסטיאן נולד ב-26 באוגוסט 1954 בשאטו דה בליל, בליל, לקרל לודוויג, ארכידוכס אוסטריה וליולנדה, נסיכת לינייה, בתו של אז'ן השני, נסיך לינייה האחד עשר.

בשנת 1983 קיבלו קרל כריסטיאן ואחיו רודולף, וכן בן דודם הנסיך לורנץ מבלגיה, ארכידוכס אוסטריה-אסטה, תוארי אצולה בלגים מבודואן, מלך הבלגים.

## משפחתו
ב-6 בפברואר 1982 התחתן קרל כריסטיאן עם מארי אסטריד, נסיכת לוקסמבורג, בתם של ז'אן, הדוכס הגדול של לוקסמבורג וז'וזפין שארלוט, נסיכת בלגיה, ממנה נולדו לו 5 ילדים:
* מארי כריסטין, ארכידוכסית אוסטריה (נולדה ב-1983), התחתנה עם רודולף, רוזן לימבורג-שטירום
* אימרה, ארכידוכס אוסטריה (נולד ב-1985), התחתן עם קתלין אליזבת ווקר
* כריסטוף, ארכידוכס אוסטריה (נולדה ב-1988), התחתן עם אדלייד מארי ביאטריס דראפה-פריש
* אלכסנדר, ארכידוכס אוסטריה (נולד ב-1990)
* גבריאלה, ארכידוכסית אוסטריה (נולדה ב-1994)

## אילן יוחסין

## קישורים חיצוניים
* קרל כריסטיאן, ארכידוכס אוסטריה

קטגוריה:בית הבסבורג
קטגוריה:בלגים שנולדו ב-1954
מחלקת ביטחון המדינה של קוריאה הצפונית

**מחלקת ביטחון המדינה של קוריאה הצפונית** (בקוריאנית: **국가안전보위부**) או ה**משרד לביטחון המדינה** הוא המשטרה החשאית של קוריאה הצפונית. זו סוכנות ריגול, משטרה חשאית אוטונומית ממשלתית בצפון קוריאה שאנשיה מדווחים ישירות למנהיג העליון.

המחלקה נוסדה כמשרד ממשלתי לביטחון המדינה בשנת 1973 ובנוסף למשימות הביטחוניות ואספקת שירותי אבטחת אישים, המחלקה מעורבת לפי פרסומים במערב, בהפעלת מחנות ריכוז בקוריאה הצפונית והפעלת אמצעים חשאיים אחרים.

ארגון זה נחשב במערב לאחד מכוחות הביטחון האכזריים ביותר בעולם והוא מואשם על ידי מדינות המערב במעורבות בהפרות רבות של זכויות אדם.
## היסטוריה
כמה עריקים ומקורות טוענים כי בניגוד למקביליהם מהגוש המזרחי, תפקידי ביטחון המדינה הוטלו למעשה על ידי מספר גדול יותר ושונה של גופי ביטחון הפועלים בכפיפות למפלגה או הצבא, כל אחד עם אחריות ייחודית משלו ושמות חשאיים שמוזכרים בשם צופן בלבד (כדוגמת חדר 39), וכי הסוכנות אינה אלא מעטפת המשמשת את האליטה השלטונית לתיאום פעילויות ולחיפוי למבצעים חשאיים.

במשך זמן רב נותר תפקיד ראש מחלקת ביטחון המדינה לא מאויש, לאחר מותו של רי צ'ון-סו בשנת 1987, למרות שלמעשה, גם אם לא להלכה, הגוף נשלט על ידי קים ג'ונג-איל ומחלקת הארגון וההדרכה של מפלגת הפועלים. בשנת 1998, המחלקה הועברה לאחריות ועדת ההגנה הלאומית, שגם היא נוהלה על ידי היו"ר קים ג'ונג-איל. לבסוף, ב-2007, הועברה המחלקה למחלקת הניהול של המפלגה, אף שהמשיכה להיות מחויבת כלפי מחלקת הארגון והדרכה של המפלגה.

בנובמבר 2011, פורסם כי הגנרל יו טונג-צ'וק מונה לכהן בתור השר לביטחון המדינה, הראשון בתפקיד מאז 1987, כשהוא ממלא תפקיד שהיה פנוי במשך 24 שנים. המינוי הגיע במקביל גם למינויו של הגנרל רי מיונג-סו לתפקיד השר לביטחון העם. מקורות אחרים אף טענו כי קים ג'ונג און עבד במחלקת ביטחון המדינה טרם הפיכתו ליורש השלטון בספטמבר 2010. קים וון-הונג מונה לתפקיד שר באפריל 2012 עם שחזור המשרה לאחר מותו של קים ג'ונג איל. ישנן טענות כי סוכנים של הארגון היו מעורבים במותו של הואנג ג'אנג יופ בשנת 2010.

בשנת 2017 מונה ג'ונג-קיונג תאייק לראש הארגון, במקומו של הגנרל קים וון הונג.

ב-21 באוקטובר 2021, המשרד קיבל הוראה שלא לפקח על צפון קוריאנים המתגוררים בסמוך לגבול סין-צפון קוריאה, אשר ידועים כחופשיים מכל חשד אידאולוגי.
## קישורים חיצוניים

## הערות שוליים

קטגוריה:קוריאה הצפונית: צבא וביטחון
קטגוריה:ארגוני אבטחת אישים
קטגוריה:ארגוני אבטחת מידע
קטגוריה:ארגוני ביון
קטגוריה:משרדי ביטחון פנים
נבחרת פולין בכדורסל נשים

**נבחרת פולין בכדורסל נשים** היא קבוצת כדורסל הנשים הלאומית של פולין.

הישג השיא של הנבחרת היה זכייה באליפות אירופה בשנת 1999.

## הישגי הנבחרת
### אולימפיאדות
* 2000 - מקום 8

### אליפויות העולם
* 1959 : מקום 5
* 1983 : מקום 7
* 1994 : מקום 13
### אליפויות אירופה

## קישורים חיצוניים

* נתונים מאתר פיב"א

## הערות שוליים

פולין
קטגוריה:פולין: כדורסל
קטגוריה:נבחרות פולין
קטגוריה:פולין: ספורט נשים
נבחרת סלובקיה בכדורסל נשים

**נבחרת סלובקיה בכדורסל נשים** היא קבוצת כדורסל הנשים הלאומית של סלובקיה. עד לשנת 1993 כדורסלניות סלובקיות היו חלק של נבחרת צ'כוסלובקיה בכדורסל נשים.

הישג השיא של הנבחרת היה מקום שני באליפות אירופה בשנת 1997.

## הישגי הנבחרת
### אולימפיאדות
* 2000 - מקום 7

### אליפויות העולם
* 1994 : מקום 5
* 1998 : מקום 8

### אליפויות אירופה

## קישורים חיצוניים
* 
* נתונים מאתר פיב"א

קטגוריה:ערכים שבהם תבנית אתר רשמי אינה מתאימה להוספה אוטומטית
סלובקיה
קטגוריה:נבחרות סלובקיה
קטגוריה:סלובקיה: ספורט נשים
בריאן מרפי (שחקן)

**בריאן טרוור ג'ון מרפי** (באנגלית: **Brian Trevor John Murphy**; 25 בספטמבר 1932 – 2 בפברואר 2025) היה שחקן אנגלי. הוא נודע בעיקר מהופעותיו בתפקיד ג'ורג' רופר בסיטקום "Man About the House" ובספין אוף שלו "ג'ורג' ומילדרד".

## ביוגרפיה
מרפי נולד בוונטנור באי וייט בבריטניה. הוא גויס לשרת בחיל האוויר המלכותי במפקדת נורת'ווד, שם הכיר את ריצ'רד בריירס לעתיד השחקן בסדרה "החיים הטובים". כשעזבו את חיל האוויר, הופיעו שנייהם בהפקות תיאטרון של Borough Polytechnic Institute (לעתיד אוניברסיטת לונדון סאות' בנק). מרפי היה חבר בסדנת התיאטרון של ג'ואן ליטלווד יחד עם יות'ה ג'ויס. בשנות השישים ובתחילת שנות השבעים של המאה העשרים החל לעבוד כשחקן, ושילב הופעות בתיאטרון ובתוכניות טלוויזיה כגון "הגומלים", " Z-Cars", "קאלאן" ו-"Dixon of Dock Green".

### טלוויזיה
בסדרה "Man About the House" שיחק מרפי בתפקיד ג'ורג' רופר העצלן. את אשתו מילדרד גילמה יות'ה גויס. היא הייתה שתלטנית ושואפת לעלות בסולם החברתי בניגוד חריף לרצונו של ג'ורג' בחיים שקטים ורגועים. ההתאמה של הצמד הפכה את התוכנית ללהיט. גם היותם של השניים חברים טובים במשך שנים רבות תרם לכימיה ביניהם. בנוסף לתקופה שהשניים היו חברים בסדנת התיאטרון, הם הופיעו ב-1963 בסרט "Sparrows Can't Sing" יחד עם עמיתים אחרים מסדנת התיאטרון. ב-1976 עם סיום הסדרה "Man About The House", נוצרה סדרת ספין אוף עבור מרפי וג'ויס בשם "ג'ורג' ומילדרד". הסדרה רצה במשך חמש עונות עד ל-1979. מרפי שיחק באותו תפקיד גם בסרטי קולנוע שנעשו לפי הסדרות. ג'ויס נפטרה ב-1980.

בין השנים 2003 עד 2010 שיחק מרפי בתפקיד אלווין סמדלי בסדרה הקומית "בערוב ימי היין". ב-1985 הופיע במחזה "On Your Way, Riley" בתפקיד ארתור לוקן. עוד בטלוויזיה שיחק בסדרה "Lame Ducks" בדמות חוקר פרטי, הופיע בפרק בסדרה "The Bill" בתפקיד נווד שתוי הלבוש בדמות אלף. בסדרה הקומית "Pond Life" גילם את לן פונד, אביה של הגיבורה דולי פונד (בגילומה של שרה אן קנדי). בסדרה "רגל אחת בקבר" בכיכובו של ריצ'רד וילסון הופיע מרפי בתפקיד מר פוסקט. בסדרת הטלוויזיה לילדים "Wizadora" שיחק בדמות חנווני בשם סטן. ב-2010 השתתף מרפי בפרק "The Thieving Mistake" בסדרה "הנוכלים". הוא השתתף בתוכניות קומיות רבות בהן "המופע של קתרין טייט", "This is Jinsy" ו"בנידורם". מרפי הופיע בתפקיד מוריס בשלושת פרקי הקומדיה "The Booze Cruise" של רשת ITV. ב-2011 עד 2013 שיחק בתפקיד פרנק דובסון בסדרה הקומית "בית הקפה".

### רדיו
מאוקטובר 1987 עד יולי 1991 שיחק מרפי בתפקיד ארנסט בונד בסדרת הדרמה "Citizens" ברדיו 4 של ה-BBC.

## חיים אישיים
ב-1957 התחתן מרפי עם קרול מ. גיבסון, ממנה התגרש. אשתו השנייה היא השחקנית לינדה ריגן. נכדו, המחזאי מרטין מרפי, כתב את המחזה "Manor" שהוצג בתיאטרון טריסטן בייטס בקובנט גרדן בשנת 2010.

מרפי נפטר ב-2 בפברואר 2025, בגיל 92 לאחר שחלה בסרטן.

## תפקידים בתיאטרון
* "סוויני טוד: הספר השטן מרחוב פליט" (כריסטופר בונד), תיאטרון רויאל סטרטפורד איסט, בתפקיד סוויני טוד, 1973
* "On Your Way, Riley" מאת אלן פלייטר, בתיאטרון המלכה, בתפקיד ארתור לוקן (Old Mother Riley), פברואר - מרץ 1983
* "When We Are Married" מאת ג'. ב. פריסטלי, בתיאטרון וייטהול, בתפקיד הרברט סופיט, 1986
* "Roll On Friday" מאת רוג'ר הול, תיאטרון ווטפורד פאלאס, בתפקיד ג'ים, אוקטובר 1989

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1932
קטגוריה:אנגלים שנפטרו ב-2025
ויקטור בונדרב

[300px|ממוזער|ויקטור בונדרב עם [נשיא רוסיה ולדימיר פוטין.]]
**ויקטור ניקולאייביץ' בונדרב** (ברוסית: **Виктор Николаевич Бондарев**; נולד ב-7 בדצמבר 1959) הוא איש צבא רוסי בדרגת קולונל גנרל, מפקד חיל האוויר הרוסי בשנים 2012–2015 והיה המפקד העליון של כוחות האוויר והחלל בשנים 2015–2017.

## ביוגרפיה
בונדרב נולד בוורונז' שבברית המועצות. הוא החל את הקריירה הצבאית שלו בחיל האוויר הסובייטי ב-1977. ב-1981 סיים את מסלול הלימודים במרכז ההדרכה לצוותי טיסה בבוריסוגלבסק , וב-1992 את אקדמיית חיל האוויר ע"ש גגארין . ב-2004 השלים את לימודיו באקדמיה הצבאית של המטה הכללי של הכוחות המזוינים של רוסיה .

הוא שירת במלחמת אפגניסטן, ובמלחמת צ'צ'ניה הראשונה והשנייה. לאחר סדרת תפקידי פיקוד בכירים בעשור הראשון של המאה ה-21 מונה ביולי 2011 לסגן מפקד חיל האוויר הרוסי.

באפריל 2012 החליף את קולונל גנרל אלכסנדר זלין  בפיקוד על חיל האוויר הרוסי. באוגוסט 2015 הוקמו כוחות האוויר והחלל של רוסיה ופיקד עליהם בזמן המבצע הרוסי בסוריה, עד ספטמבר 2017 כשפרש מהשירות הצבאי.

## קישורים חיצוניים

קטגוריה:טייסי חיל האוויר הסובייטי
קטגוריה:טייסי חיל האוויר הרוסי
קטגוריה:מעוטרי גיבור הפדרציה הרוסית
קטגוריה:גנרלים בכוחות המזוינים של הפדרציה הרוסית
קטגוריה:המעורבות הרוסית במלחמת האזרחים בסוריה: יחידות, ארגונים ואישים
קטגוריה:מלחמת אפגניסטן (ברית המועצות): אישים
קטגוריה:מעוטרי עיטור ההצטיינות למען המולדת
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1959
שינוע וניהול אשפה

ממוזער|כני אשפה ברחוב
**שינוע וניהול [[פסולת|אשפה]]** הוא תהליך העברת האשפה ממקום אחד לאחר, בדרך כלל מנקודות איסוף אשפה (פחים ציבוריים, מכולות אשפה) לנקודות איסוף אשפה מרכזיות יותר או לטיפול באשפה, כל זאת באמצעי תעבורה שונים.

הדרך המוכרת לשינוע אשפה היא על ידי משאית המובילה אשפה. שינוע אשפה יכול להתבצע גם באופן בינלאומי דרך ספינות ואפשרויות משא אחרות.

ניהול ושינוע פסולת נועד לצמצם את ההשפעות השליליות של הפסולת הביתית והעירונית על בריאות התושבים, על איכות הסביבה או על הניראות העירונית והארצית.

## יתרונות הניהול ושינוע האשפה בצורה מתוכננת ויעילה
פעמים רבות מתייחסים לניהול ושינוע פסולת, מבחינה מוניציפלית וממשלתית, כאל דבר של מה בכך, בלי להקדיש חשיבה או אנרגיה מספקת בראייה לעתיד. עם זאת, ניהול ושינוע הפסולת בצורה יעילה וחכמה, המתבטאת במדיניות בפועל, עשויה להוביל לחיסכון כלכלי רב, לשיפור איכות הסביבה ולשיפור הניראות העירונית והארצית.
מבחינה כלכלית, ניהול ושינוע אשפה בצורה חכמה עשוי להוביל לתכנון ויישום פרקטיקות יעילות בייצור וצריכה של מוצרים וחומרים, וכן בהתנעת מיחזור חומרים יקרי ערך, המופנים לשימוש חוזר.
מבחינה חברתית, ניהול ושינוע הפסולת בצורה נאותה, עשויה להפחית ולצמצם את ההשפעות השליליות של האשפה על בריאות התושבים.
מבחינת איכות הסביבה, תכנון מדויק יותר של ניהול ושינוע האשפה עשוי לצמצם ואף לבטל את ההשפעות השליליות על הסביבה, ובפרט על איכות האוויר והמים, ועל פליטת גזי החממה.

## קישורים חיצוניים

* 

קטגוריה:פסולת
קטגוריה:פינוי פסולת
נבחרת ליטא בכדורסל נשים

**נבחרת ליטא בכדורסל נשים** היא קבוצת כדורסל הנשים הלאומית של ליטא. לאחר סיפוחה של ליטא לברית המועצות הנבחרת הפסיקה להתקיים והוקמה מחדש לאחר התפרקות ברית המועצות.

הישג השיא של הנבחרת היה מקום ראשון באליפות אירופה בשנת 1997.

## הישגי הנבחרת
### אולימפיאדות
לא העפילה
### אליפויות העולם
* 1998 : מקום 6
* 2002 : מקום 11
* 2006 : מקום 6
### אליפויות אירופה

## קישורים חיצוניים

* נתונים מאתר פיב"א
## הערות שוליים

ליטא
קטגוריה:ליטא: כדורסל
קטגוריה:נבחרות ליטא
קטגוריה:ליטא: ספורט נשים
נבחרת אוקראינה בכדורסל נשים

**נבחרת אוקראינה בכדורסל נשים** היא קבוצת כדורסל הנשים הלאומית של אוקראינה. עד לשנת 1993 כדורסלניות אוקראיניות היו חלק מנבחרת ברית המועצות. במסגרת זו הן זכו במדליות רבות.

הישג השיא של הנבחרת היה מקום ראשון באליפות אירופה בשנת 1995. מאז הנבחרת לא מצליחה להתקרב להישג זה.

## הישגי הנבחרת
### אולימפיאדות
* 1996 - מקום 7

### אליפויות העולם
לא העפילה
### אליפויות אירופה

## קישורים חיצוניים
* נתונים מאתר פיב"א

אוקראינה
קטגוריה:אוקראינה: כדורסל
קטגוריה:נבחרות אוקראינה
קטגוריה:אוקראינה: ספורט נשים
אשפה פנאומטית

[350px|ממוזער|שמאל|מערכת איסוף אשפה פנאומטית ב[חבל הבסקים בצפון ספרד]]
**מערכת אשפה פנאומטית** היא מערכת אשפה, המנוהלת ומשונעת באופן פנאומטי היא בדרך-כלל אשפה המחולקת לקטגוריות; אשפה יבשה, רטובה, וכן אשפה למיחזור. אשפה המוכנסת למערכת פנאומטית עוברת תהליך קצר יחסית עד שהיא מגיעה לטרמינל (המכולה הראשית), שם היא מובלת לתאי אשפה מותאמים, עד אשר מגיע רכב איסוף האשפה ומוביל את האשפה מהטרמינל הראשית לעבר אתרי הפסולת הראשיים במדינה.

האשפה הנשלחת למערכת הפנאומטית עוברת במספר צינורות ו'מחלפי' צינורות, ובעצם משונעת מנקודת זריקת האשפה לעבר הטרמינל, באמצעות זרמי אוויר חזקים, המופעלים על ידי מערכת הבקרה הפנאומטית.
זרמי האוויר החזקים עשויים לעיתים להשפיע על צורתה והיקפה של האשפה, אך אינם משפיעים על משקלה של האשפה.

## המערכת הפנאומטית
[250px|ממוזער|כני אשפה ב[נמל התעופה ברצלונה-אל פראט|נמל התעופה של ברצלונה]]
המערכת הפנאומטית בכללותה מורכבת מנקודות איסוף אשפה, תעלות צמודות-קרקע ותת-קרקעיות, וכן מהטרמינל וחדר הבקרה. בשל העובדה כי המערכת סגורה בצורה כמעט הרמטית, הפסולת לא מזהמת את הקרקע, המים והאוויר הנמצא סביבה, ולכן מהווה המערכת חלופה ירוקה, חסכונית ויעילה לניהול ושינוע אשפה.

כדי לשמור על ריח נייטרלי בסביבת הטרמינל, אליו מגיעה כלל האשפה השכונתית/העירונית, פותחו טכנולוגיות שונות שתפקידן למנוע את זיהום האוויר ולנטרל את חיידקי האשפה הפנאומטית.
טכנולוגיות מוכרות לצורך זה הן שימוש בפחם וכן פילטרים אורגניים, למשל כאלה המורכבים משבבי עץ, המכילים מיקרואורגניזמים המסננים את הריחות וההפרשות של הזבל בצורה יעילה וטבעית.

## קישורים חיצוניים

## הערות שוליים

קטגוריה:פינוי פסולת
קטגוריה:פנאומטיקה
פליפר בע"מ

**פליפר בע"מ** (בצרפתית: **Flipper SARL**) הוא דגם של מכונית מיקרו, תלת אופן, המיועדת ל-2 נוסעים.

הדגם יוצר על ידי חברת SEAB" (Société d’Ètudes et Applications de Brevets)" הצרפתית בין השנים 1978–1984.

סדרת ה"פליפר 1" היא סדרת תלת אופן, (גלגל קדמי אמצעי ו-2 גלגלים אחוריים). בנוסף יוצר בסדרת "פליפר 1" דגם המורכב על 4 גלגלים, ואילו דגמי סדרת ה"פליפר 2" אשר יוצרה משנת 1980, מורכבים על 4 גלגלים בלבד.

## סדרות
* פליפר 1 (Flipper I) (3 גלגלים)
* פליפר 1 (4 גלגלים)
* פליפר 2 (Flipper II) (4 גלגלים) (אורך: 2,440 מ"מ, רוחב: 1,290 מ"מ, גובה: 1,400 מ"מ, משקל: 349 ק"ג, הדגם יוצר משנת 1980)

## תמונות


קובץ:Flipper I seitlich.JPG| פליפר 1
קובץ:Flipper I Vorderachse.JPG| מנוע פליפר 1
קובץ:Flipper I Heck.JPG | פליפר 1


קובץ:Flipper II schräg 2.JPG| פליפר 2 (4 גלגלים)
קובץ:Flipper II schräg 3.JPG  | פליפר 2 (4 גלגלים)


## ראו גם
* תלת אופן
* מכונית מיקרו

## קישורים חיצוניים

## הערות שוליים

קטגוריה:דגמי מכוניות שהושקו ב-1978
קטגוריה:מכוניות תלת אופן
קטגוריה:מכוניות מיקרו
קטגוריה:מכוניות מנוע אחורי
קטגוריה:מכוניות צרפתיות
הבחירות הכלליות בכורדיסטן העיראקית 2018

הבחירות הכלליות בכורדיסטן העיראקית נערכו ב-30 בספטמבר 2018, ובמהלכן נבחר פרלמנט ונשיא. הבחירות אמורות היו להתקיים ב-1 בנובמבר 2017, אך נדחו בשמונה חודשים.

## רקע
בעקבות מלחמת המפרץ ב-1991, הוקמה הממשלה האזורית של כורדיסטן, והקמה ממשלת אחדות  בין המפלגה הדמוקרטית הכורדיסטנית ובין האיחוד הפטריוטי של כורדיסטן, אך הממשלה התמוטטה ב-1994 ופרצה מלחמת אזרחים הכורדית, שפיצלה את כורדיסטן העיראקית בין שתי ממשלות, של המפלגה הדמוקרטית הכורדיסטנית ושל האיחוד הפטריוטי של כורדיסטן. בעקבות הסכם פיוס שנחתם עם ההכרה הרשמית בכורדיסטן העיראקית ב-2005, נערכו בחירות לפרלמנט משותף, ולאחריהן הוקמה ממשלת אחדות.

ב-2013 נערכו בחירות לפרלמנט, ועמהן היו אמורות להתקיים בחירות לנשיאות, אך הפרלמנט האריך את כהונתו של הנשיא מסעוד בארזאני בשנתיים נוספות. הבחירות המחוזיות נערכו ב-2014, יחד עם הבחירות לפרלמנט העיראקי.

בשנת 2015, עם סיום כהונתו של בארזאני כנשיא, עלתה השאלה האם יש להאריך בשנית את כהונתו, כאשר התומכים מסבירים כי בעת המלחמה בדאעש יש לשמור על יציבות שלטונית, בעוד המתנגדים הביעו חשש מהפיכתו של בארזאני ל"נשיא נצחי". ביולי 2016 הודיע בארזאני כי לא יתמודד לכהונה נוספת כנשיא.

## תוצאות

קטגוריה:כורדיסטן העיראקית: פוליטיקה
קטגוריה:2018 בפוליטיקה
קטגוריה:2018 באסיה
קטגוריה:שנות ה-2010 בעיראק
גוליית פיוניר

**גוליית פיוניר** (בגרמנית: **Goliath Pioneer**) הוא דגם של מכונית מיקרו, תלת אופן, אשר יועדה ל-2 נוסעים. 

הדגם יוצר על ידי יצרנית המכוניות "Borgward Group AG" הגרמנית בין השנים 1931–1934.

סך הכול יוצרו 4,000 יחידות.

המנוע (1 צילינדר) הורכב בחלק האחורי של הדגם.

## דגמים
* סדאן - 2 דלתות
* סדאן קופה - 2 דלתות
* קבריולה
* סדאן - 4 דלתות (הדגם תוכנן לשמש כמונית)

## תמונות

קובץ:Goliath PS-Speicher Einbeck.jpg | גוליית פיוניר
קובץ:2007-09-08 Goliath Pionier, Front.jpg | גוליית פיוניר
קובץ:Verkehrsmuseum Dresden Kleinwagen Goliath Pionier von 1931 V.jpg  | גוליית פיוניר, שנת 1931
קובץ:MHV Goliath Pionier 02.jpg  | גוליית פיוניר
קובץ:Verkehrsmuseum Dresden Kleinwagen Goliath Pionier von 1931 III.jpg  | גוליית פיוניר שנת 1931
קובץ:Verkehrsmuseum Dresden Kleinwagen Goliath Pionier von 1931 VI.jpg  | גוליית פיוניר
קובץ:COLLECTIE TROPENMUSEUM Een amko (kleine taxi) Java TMnr 10013851.jpg  | גוליית פיוניר, דגם מונית


## ראו גם
* תלת אופן
* מכונית מיקרו
* גוליית GD 750
* גוליית גולי
* גוליית אקספרס
* גוליית אטלס
* גוליית 1100
* גוליית GP700
* גוליית Jagdwagen סוג 34

## קישורים חיצוניים

## הערות שוליים

קטגוריה:דגמי מכוניות שהושקו ב-1931
קטגוריה:מכוניות תלת אופן
קטגוריה:מכוניות מיקרו
קטגוריה:מכוניות מנוע אחורי
פיוניר
קטגוריה:כלי רכב גרמניים
צ'ארלס דוסון

**צ'ארלס דוסון** (באנגלית: **Charles Dawson**; 11 ביולי 1864 – 10 באוגוסט 1916) היה ארכאולוג חובב בריטי שזכה לתהילה בשל ממצאיו, הידוע מהם הוא איש פילטדאון שנחשב בשעתו ל"חוליה החסרה" בין קופי-אדם לאדם.

הוא מת עטור תהילה מאלח דם בשנת 1916. שנים רבות לאחר מותו נחשפו תגליות רבות שלו כמעשי זיוף מחוכמים. מחקרים עכשוויים (מיילס ראסל , אוניברסיטת בורנמות' , 2003) קובעים כי הקריירה האקדמית שלו כולה נבנתה על הונאה ואחיזת עיניים שבאמצעותן השיג הכרה בינלאומית.

## לקריאה נוספת
* ג'יילס מילטון, **החוליה החסרה שלא תיאמן** בתוך: **הערות שוליים מרתקות מן ההיסטוריה**, לעברית: סמדר ויוסי מילוא, כתר ספרים, 2017. עמ' 193–195.

## קישורים חיצוניים

* Charles Dawson: The Piltdown faker, באתר ה-BBC הבריטי

קטגוריה:ארכאולוגים בריטים
קטגוריה:זייפנים
קטגוריה:בריטים שנולדו ב-1864
קטגוריה:בריטים שנפטרו ב-1916
בתוך רגע (אלבום)

**בתוך רגע** הוא אלבומו השמיני של ג'נגו, אשר יצא בשנת 2017.

ג'נגו ניגן על כל הכלים, למעט התופים אותם תרם איתן רז, אשר גם הפיק את האלבום. האלבום יצא לאור בעזרת מימון המונים באתר הדסטארט.

קליפ לשיר **בלי כוונה** מתוך האלבום פורסם באתר יוטיוב כחודש לפני שחרור האלבום.

הקליפ השני שיצא לאלבום הוא לשיר **רואות אותי**.

## רשימת השירים

## קישורים חיצוניים

* 

## הערות שוליים

קטגוריה:אלבומים בעברית
קטגוריה:אלבומי רוק ישראליים